มีอะไรกับแฟนไม่ใส่ถุงยางไม่กินได้กินยาคุมแต่ไม่ได้ปล่อยในจะท้องมั้ยครับ
สวัสดีค่ะ หากมีเพศสัมพันธ์ ไม่ได้ใส่ถุงยางอนามัย แต่ไม่ได้มีการหลั่งภายในช่องคลอด คือใช้วิธีการหลั่งนอก ก็จะมีโอกาสตั้งครรภ์ได้ประมาณหนึ่งค่ะ เพราะวิธีการหลั่งนอก ถือเป็นวิธีที่มีประสิทธิภาพต่ำในการป้องกันการตั้งครรภ์ ซึ่งหากไม่มั่นใจ ก็ควรพิจารณาทานยาคุมฉุกเฉินป้องกันไว้ โดยหากยังไม่เกิน 72 ชั่วโมงหลังจากที่มีเพศสัมพันธ์ ก็ยังสามารถทานป้องกันได้อยู่ค่ะหากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ